|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Nijolė Ambrazaitytė** |
| --- |
|  |
| Gimė | 1939 m. vasario 21 d.Burokai, Lazdijų rajonas |
| Mirė | 2016 m. lapkričio 27 d. (77 metai)Vilnius |
| Palaidotas (-a) | Antakalnio kapinėse |
| Tėvas | Vincas Ambrozaitis |
| Motina | Antanina Grigelytė |
| Vaikai | Sūnus |
|  |
| Veikla | Lietuvos operos solistė, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signatarė. |

**Nijolė Ambrazaitytė** (1939 m. vasario 21 d. Burokų kaime, Lazdijų rajone – 2016 m. lapkričio 27 d. Vilniuje) – Lietuvos operos solistė (mecosopranas), Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signatarė.

Biografija
----------

Nijolė Ambrazaitytė gimė 1939-02-21 Burokų kaime, Lazdijų rajone. Dar nespėjusi baigti pradžios mokyklos 1948 m. gegužės 22 d. kartu su seneliais ir mamos sesers šeima buvo ištremta į Krasnojarsko sritį. Pirmoji tremties vieta – Igarka, kurioje vargta iki 1956 m. 1956–1957 m. teko kurtis naujoje vietoje – Maklakovo gyvenvietėje. Grįžusi į Lietuvą, baigė Raseinių vidurinę mokyklą. 1959–1966 m. studijavo solinį dainavimą Lietuvos valstybinėje konservatorijoje (dab. Lietuvos muzikos ir teatro akademija) pas docentę Eleną Dirsienę-Mažrimaitę. Nuo 1966 m. iki 1999 m – Lietuvos operos ir baleto teatro solistė. 1990–1992 m. Aukščiausiosios Tarybos – Atkuriamojo Seimo deputatė, 1992–1996 m. ir 1996–2000 m. kadencijų Seimo narė, Vilniaus tremtinių bendrijos kultūros komisijos pirmininkė.

Muzikinė veikla
---------------

Dar studijuodama solinį dainavimą, 1964 m. metais sukūrė pirmąjį vaidmenį Operos ir baleto teatro scenoje (Lola, P. Mascagni „Kaimo garbė"). Diplominis Nijolės darbas – viena sudėtingiausių mecosoprano repertuaro partijų – Eboli operoje „Don Karlas".

Sukūrė apie 30 vaidmenų operose, atliko per 400 solinių koncertų. Dalyvavo daugiau nei 3 000 koncertų skirtingose programose Lietuvoje ir užsienyje. Įrašė ir išleido 8 plokšteles, apie 24 valandas įvairios muzikos. Originalo kalba atliko kompozitorių V. A. Mocarto, J. S. Bacho, G. H. Hendelio, F. Šuberto, J. Bramso, A. L. Dvoržako ir H. Berliozo kūrinių.

Operose sukūrė šiuos pagrindinius vaidmenis: Karmen („Karmen"), Amneris („Aida"), Šarlotė („Verteris"), Adaldžiza („Norma"), Mirta („Pilėnai"), Eboli („Don Karlos"), Azučena („Trubadūras"), Maddalena („Rigoletto"), Fenena („Nabuko"), Marina Mnišek („Borisas Godunovas") ir Ortrūda („Loengrinas").

Pirmoji sudainavo V. Laurušo, E. Balsio, A. Bražinsko, K. Brundzaitės, F. Bajoro, V. Telsknio ir kt. Lietuvos kompozitorių kūrinių. Atliko solines partijas J. S. Bacho kūrinyje „Kalėdų oratorija" ir Mišiose h-moll, G. F.

Hendelio kūriniuose „Judas Makabėjus", „Samsonas", L. van Bethoveno IX simfonijoje ir „Missa solemnis", Dž. Verdžio ir A. Dvoržako kūriniuose, V. A. Mocarto „Requiem", E. Balsio oratorijoje „Nelieskite mėlyno gaublio".

1999 m. baigė ilgametį darbą Lietuvos nacionaliniame operos ir baleto teatre – 1999 m. vasario 20 d. įvyko 60-ajam Nijolės jubiliejui skirtas spektaklis G. Verdžio „Aida". Tai buvo paskutinis jos pasirodymas Operos ir baleto teatro scenoje. 

Su koncertais ir spektakliais lankėsi Mongolijoje, JAV, Kanadoje, Australijoje, Italijoje, Ispanijoje, Suomijoje, Čilėje, Peru, Kuboje, Bulgarijoje, Rumunijoje, aplankė daugybę Rusijos miestų ir miestelių.

Pedagoginė veikla
-----------------

1979 m. pradėjo dėstyti Lietuvos valstybinėje konservatorijoje, 1986 m. suteiktas docentės vardas.

Politinė veikla
---------------

1990–1992 m. Aukščiausiosios Tarybos – Atkuriamojo Seimo deputatė.

1990 m. kovo 11 d. Akto dėl Lietuvos nepriklausomos valstybės atstatymo signatarė.

1992–2000 m. Lietuvos Respublikos Seimo narė. Savivaldybių komiteto narė, Gamtos apsaugos
komiteto narė, Tarpparlamentinių ryšių su Gruzijos Respublika grupės pirmininkė.

Apdovanojimai
-------------

1998 m. už nuopelnus Lietuvos kultūrai apdovanota Didžiojo Lietuvos Kunigaikščio Gedimino III laipsnio ordinu.

2000 m. – Lietuvos nepriklausomybės medaliu, Lietuvos Respublikos kariuomenės kūrėjų savanorių medaliu.

2010 m. už nuopelnus atkuriant ir įtvirtinant Lietuvos nepriklausomą valstybę apdovanota atminimo medaliu – Lietuvos nepriklausomybės atkūrimui 20 metų.

2011 m. už nuopelnus kuriant ir stiprinant Lietuvos Respublikos Krašto apsaugą apdovanota Lietuvos kariuomenės kūrėjų savanorių medaliu.

### Meno garbės vardai

1964 m. tapo J. Vytuolio (lat. *Jāzeps Vītols*) vardo jaunųjų dainininkų konkurso Rygoje diplomante.

1970 m. kovo mėn. Visasąjunginio jaunųjų operos solistų konkurso Minske geriausiai koncertinei programai laureatė.

1970 m. balandžio mėn. suteiktas Lietuvos *TSR nusipelniusios artistės* vardas.

1970 m. rugsėjo mėn. Tarptautinio Dž. Enescu konkurse Rumunijoje laimėtas sidabro medalis.

1975 m. liepos mėn. suteiktas Lietuvos *TSR* *liaudies artistės* vardas.

1977 m. sausio mėn. vienintelei Lietuvos solistei suteiktas svarbiausias buvusioje *TSRS liaudies artistės* vardas.

Knygos
------

Išleido atsiminimų knygą „Virš mūsų poliarinė pašvaistė" (2005 m.) ir knygą apie muzikinę veiklą „Skambantys operos klavyrai" (2009 m.). Paskelbė straipsnių kultūros, tremties klausimais.

Atminimo įamžinimas
-------------------

Apie Nijolę sukurti du muzikiniai filmai („Dainuoja Nijolė Ambrazaitytė", D. Kutavičienė (1979) ir „Sėdžiu po langeliu", K. Musnickas (1985)).

Nuorodos
--------

* Biografija Seimo svetainėje Archyvuota kopija 2007-03-10 iš Wayback Machine projekto..

|  |  |  |  |
| --- | --- | --- | --- |
| 

| Ž • A • RLietuvos Nepriklausomos valstybės atkūrimo akto signatarai |
| --- |
|  |
| 

Aleksandras Algirdas Abišala |
Povilas Aksomaitis |
Nijolė Ambrazaitytė |
Aleksandras Ambrazevičius |
Laima Liucija Andrikienė |
Vytenis Andriukaitis |
Irena Andrukaitienė |
Kazimieras Antanavičius |
Leonas Apšega |
Mykolas Arlauskas |
Rimantas Astrauskas |
Zbignev Balcevič |
Vilius Baldišis |
Julius Beinortas |
Vladimiras Beriozovas |
Egidijus Bičkauskas |
Algirdas Brazauskas |
Audrius Butkevičius |
Virgilijus Juozas Čepaitis |
Medardas Čobotas |
Arūnas Degutis |
Juozas Dringelis |
Algirdas Endriukaitis |
Balys Gajauskas |
Eugenijus Gentvilas |
Bronius Genzelis |
Miglutė Gerdaitytė |
Petras Giniotas |
Kęstutis Glaveckas |
Eimantas Grakauskas |
Kęstutis Grinius |
Vincas Ramutis Gudaitis |
Romualda Hofertienė |
Gintautas Iešmantas |
Stanislovas Gediminas Ilgūnas |
Albinas Januška |
Egidijus Jarašiūnas |
Vladimir Jarmolenko |
Vidmantė Jasukaitytė |
Zenonas Juknevičius |
Jurgis Jurgelis |
Česlovas Juršėnas |
Virgilijus Kačinskas |
Antanas Karoblis |
Juozas Karvelis |
Valdemaras Katkus |
Egidijus Klumbys |
Vytautas Kolesnikovas |
Stasys Kropas |
Česlovas Kudaba |
Algirdas Kumža |
Bronislovas Juozas Kuzmickas |
Vytautas Landsbergis |
Kęstutis Lapinskas |
Mečys Laurinkus |
Arvydas Kostas Leščinskas |
Jonas Liaučius |
Bronislovas Lubys |
Jonas Mačys |
Stasys Malkevičius |
Leonas Milčius |
Jokūbas Minkevičius |
Albertas Miškinis |
Donatas Morkūnas |
Kazimieras Motieka |
Birutė Nedzinskienė |
Algimantas Norvilas |
Česlav Okinčic |
Romualdas Ozolas |
Nijolė Oželytė-Vaitiekūnienė |
Justas Vincas Paleckis |
Vytautas Paliūnas |
Jonas Pangonis |
Algirdas Vaclovas Patackas |
Rolandas Paulauskas |
Saulius Pečeliūnas |
Eugenijus Petrovas |
Virginijus Pikturna |
Vytautas Petras Plečkaitis |
Petras Poškus |
Vidmantas Povilionis |
Jonas Prapiestis |
Kazimira Danutė Prunskienė |
Vytautas Adolfas Puplauskas |
Antanas Račas |
Gintaras Ramonas |
Liudvikas Narcizas Rasimavičius |
Rasa Rastauskienė |
Liudvikas Saulius Razma |
Algirdas Ražauskas |
Kęstutis Rimkus |
Audrius Rudys |
Romualdas Rudzys |
Benediktas Vilmantas Rupeika |
Liudvikas Sabutis |
Kazimieras Saja |
Aloyzas Sakalas |
Algirdas Saudargas |
Algimantas Sėjūnas |
Liudvikas Simutis |
Česlovas Vytautas Stankevičius |
Rimvydas Raimondas Survila |
Valerijonas Šadreika |
Saulius Šaltenis |
Lionginas Šepetys |
Gediminas Šerkšnys |
Albertas Šimėnas |
Jonas Šimėnas |
Jonas Tamulis |
Aurimas Taurantas |
Vladas Terleckas |
Pranciškus Tupikas |
Algimantas Vincas Ulba |
Kazimieras Uoka |
Gediminas Vagnorius |
Zigmas Vaišvila |
Petras Vaitiekūnas |
Rimvydas Valatka |
Birutė Valionytė |
Povilas Varanauskas |
Eduardas Vilkas |
Emanuelis Zingeris |
Alfonsas Žalys |
Vidmantas Žiemelis
 |

 |